Greta Gerwig ઉર્ફે અમારા માટે ધ ગ્રેટ ગ્રેટા ! Lola Versus , Frances Ha [ પર્સનલ ફેવરિટ ] , Mistress America , Maggie’s Plan , Jackie , 20th Century Women જેવી મારી પસંદીદા ફિલ્મોની લેડી અમોલ પાલેકર અને એક બ્રિલિયન્ટ રાઇટર. અને તેની આ ડિરેક્ટર તરીકેની પહેલી ફિલ્મથી કદાચ ભવિષ્યની વુડી એલન પણ કહેવાય તો નવાઈ નહીં , એ હદે અહીં તેણે પોતાનો ચાર્મ વિખેર્યો છે. એક રીતે આ મુવી તેની મેમોઇર કમ સેમી-ઓટોબાયોગ્રાફિકલ ટેલ જ છે કેમકે તે પણ 2000’ના દશકાની શરૂઆતમાં લેડી બર્ડ’ની જેમ જ કેલિફોર્નિયા’ના સેક્રેમેન્ટો શહેરમાં એક મિડલ ક્લાસ ફેમિલીમાં જન્મી હતી ને કેથોલિક સ્કૂલમાં ભણી હતી ને તેને પણ એ શહેર ન્હોતું ગમતું અને ત્યાંથી ભાગી છૂટવું હતું ! [ આખી ફિલ્મ પણ તેણે જ લખી છે અને સતત 10 વર્ષથી મઠારતી પણ આવી છે ! ] ટીનેજ’ની આવી જ કમિંગ ઓફ એજ સ્ટોરી પહેલા પણ ઘણીવાર કહેવાઈ ચુકાઈ છે અને અહિંયા પણ એ જ રિપીટ એલીમેન્ટ્સ છે ,છતાં પણ Saoirse Ronan અને Greta Gerwig‘ની આ જોડી અને સહજ છતાં સટલ એવી કથાવસ્તુએ એક ફરીફરીને મમળાવવા જેવી કૃતિનું સર્જન કરી બતાવ્યું છે. અને કેટલીયે ઓકવર્ડ પણ ઈમોશનલ મોમેન્ટ્સ’થી ભરેલ આ મુવી ” રોટન ટૉમેટોઝ ” પર ટોય સ્ટોરી-2’ને પછાડીને અત્યાર સુધીનું બેસ્ટ રિવ્યૂ’ડ મુવી બની ગયું છે! યસ ,મુવીમાં એ વિધવિધ પ્રકારના પાત્રો અને મુડસ વત્તા શેડ્સ પણ છે અને સટલ સંવાદો અને સટ્ટાક દઈને અડી જતા ચબરાકિયાં પણ છે : જેમકે ; લેડી બર્ડને એક ઓફિશિયલ દ્વારા એમ કહેવામાં આવે છે કે તેમનું કામ તેણીને વાસ્તવિકતાનું ભાન કરાવવાનું છે ત્યારે પેલી જવાબ આપે છે કે બધાય ઈ જ કરી રહ્યા છે 😀 એકવાર કૈક બઘડાટી બોલી જાય છે ત્યારે લેડી બર્ડ પપ્પાને કહે છે કે શું તમારા ને મમ્મીના ડિવોર્સ થઇ જશે ? ત્યારે પપ્પા હસતા હસતા કહે છે કે પોહાય એમ નથ !